На основу члана 32. става 1. тачка 1. Закона о локалној самоуправи („Службени гласник Републике Србије“, бр.129/2007, 83/2014-др. закон, 101/2016- др.закон и 47/2018) и члана 40. става 1. тачка 69.Статута општине Медвеђа („Службени гласник града Лесковца“ бр.9/2019) Скупштина општине Медвеђа на седници одржаној 21. децембра 2020.године, доноси

О Д Л У К У

О ИЗМЕНИ ОДЛУКЕ О

ОПШТИНСКОМ ПРАВОБРАНИЛАШТВУ ОПШТИНЕ МЕДВЕЂА

Члан 1.

Овом Одлуком врши се измена Одлуке о општинском правобранилаштву општине Медвеђа („Службени гласник града Лесковца“ бр.1/2015).

 Члан 2.

 Члан 10. став 1. мења се и гласи:

„ Општинског правобраниоца, на предлог Општинског већа, поставља Скупштина општине већином гласова од укупног броја одборника, на период од пет година и исто лице може бити поново постављено на исти период“

 Ставови 2. и 3. се бришу, док став 4. постаје став 2.

Члан 3.

 Ова Одлука ступа на снагу даном доношења и биће објављења у „Службеном гласнику града Лесковца“.

СКУПШТИНА ОПШТИНЕ МЕДВЕЂА

06 Број:06-61/2020/26 од 21. децембра 2020.год.

 ПРЕДСЕДНИК,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Милан Стевановић, струк.менаџ.